PRITARTA

Rokiškio rajono savivaldybės tarybos

2019 m. gegužės 31d. sprendimu Nr. TS-

**KAMAJŲ BENDRUOMENĖS IR ROKIŠKIO RAJONO SAVIVALDYBĖS BENDRADARBIAVIMO SUTARTIS**

2019 m. gegužės 31 d.

Rokiškis

Kamajų bendruomenė (toliau – Bendruomenė), atstovaujama bendruomenės pirmininkės Jolantos Vygėlienės, veikiančios pagal Bendruomenės įstatus, ir Rokiškio rajono savivaldybė (toliau – Savivaldybė), atstovaujama savivaldybės mero Ramūno Godeliausko, veikiančio pagal Rokiškio rajono savivaldybės tarybos 2019 m. gegužės 31 d.. sprendimu Nr. TS- …… “Dėl pritarimo Kamajų bendruomenės ir Rokiškio rajono savivaldybės bendradarbiavimo sutarčiai” suteiktus įgaliojimus (toliau vadinama Šalimis), o kiekviena atskirai – Šalimi, siekdamos plėtoti bendrą ateities viziją atitinkantį bendradarbiavimą tarp Bendruomenės ir Rokiškio rajono savivaldybės, pripažindamos, kad bendros ateities vizijos pagrindas yra siekis įkurti poeto ir kunigo Antano Strazdo muziejų, sudarė Bendruomenės ir Rokiškio rajono savivaldybės bendradarbiavimo sutartį (toliau – Sutartis):

**I. SUTARTIES OBJEKTAS**

* 1. Savivaldybės ir Bendruomenės ilgalaikis bendradarbiavimas abipusiai reikšmingoje veikloje - muziejaus, esančio Kraštinės g. 6A, Kamajai, Rokiškio r., įkūrimas bei jo įveiklinimas.

**II. ŠALIŲ ĮSIPAREIGOJIMAI**

* 1. Bendruomenė įsipareigoja:

2.1. paruošti projekto “Kamajų miestelio istorijos, poeto ir kunigo Antano Strazdo muziejaus įkūrimas” paraišką.

2.1.1. projektinėmis lėšomis atlikti pastato remonto darbus;

2.1.2. projektinėmis lėšomis įrengti interaktyvią ekspoziciją;

2.1.3. muziejų paversti vietos gyventojų ir turistų įveiklinimo, pažinimo ugdymo erdve.

2.2. Savivaldybė įsipareigoja:

2.2.1. pagal poreikį suteikti reikiamas specialistų konsultacijas;

2.2.2. projekto vykdymo ir kontrolės metu apdrausti muziejaus pastatą;

2.2.3. projekto vykdymo ir kontrolės metu apmokėti išlaidas už sunaudotą elektros energiją.

* 1. **NENUGALIMOS JĖGOS APLINKYBĖS (*FORCE MAJEURE*)**
1. Sutarties šalys visiškai ar iš dalies atleidžiamos nuo šios Sutarties ar jos dalies įsipareigojimų vykdymo, jei tai įvyko dėl nenugalimos jėgos aplinkybių, atsiradusių po šios Sutarties pasirašymo. Nenugalimos jėgos faktą turi įrodyti Sutarties šalis, nevykdanti ar nebegalinti vykdyti Sutartyje nustatytų įsipareigojimų.
2. Nenumatytos aplinkybės reiškia įvykį, kurio negali kontroliuoti nė viena šalis. Nenumatytas aplinkybes Lietuvos Respublikos civiliniame kodekse nustatyta tvarka patvirtina kompetentingos valstybės institucijos.

**IV. KITOS SĄLYGOS**

5. Sutartis gali būti pakeista arba nutraukta įstatymų, kitų teisės aktų arba Sutarties nustatyta

tvarka.

1. Tarp šalių iškilę ginčai ir nesutarimai sprendžiami derybomis, o nepavykus susitarti – Lietuvos Respublikos įstatymų nustatyta tvarka.
	1. **SUTARTIES GALIOJIMAS**
2. Sutartis įsigalioja nuo jos pasirašymo dienos ir galioja neterminuotai.
3. Sutartis nutraukiama Šalims priėmus sprendimą dėl Sutarties nutraukimo ir susitarus dėl atsiskaitymo tvarkos už suteiktas paslaugas.
4. Sutartį galima keisti, papildyti arba nutraukti abiejų šalių rašytiniu susitarimu.
5. Ši Sutartis sudaroma dviem vienodą teisinę galią turinčiais egzemplioriais – po vieną kiekvienai šaliai.

**VI. ŠALIŲ REKVIZITAI IR PARAŠAI**

Rokiškio rajono savivaldybė Respublikos g. 94, LT-42136, Rokiškis Įmonės kodas 188772248

Meras

 Ramūnas Godeliauskas

(parašas)

A. V.

Kamajų bendruomenė

Vilniaus g. 4, Kamajai, Rokiškio r.

Juridinio asmens kodas 173740629

Bendruomenės pirmininkė

Jolanta Vygėlienė

(parašas)

A. V.

\_\_\_\_\_\_\_\_\_\_\_\_\_\_